|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/23-01/118

URBROJ: 2170-30-23-1

Omišalj, 3. studenog 2023.

**PREDMET: Savjetovanje sa zainteresiranom javnošću o Nacrtu odluke o izmjeni Odluke o porezima Općine Omišalj**

Izmjenom Zakona o lokalnim porezima („Narodne novine“ broj 115/16., 101/17., 114/22., 114/23.) porez na kuće za odmor plaća se od 0,60 do 5,00 eura/m2 korisne površine kuće za odmor ( dotad 0,66 do 1,99 eura/m2 ). Visinu poreza na kuće za odmor propisuje svojom odlukom predstavničko tijelo jedinice lokalne samouprave.

 Općinsko vijeće Općine Omišalj na sjednici održanoj 22. studenog 2019. godine donijelo je Odluku o porezima Općine Omišalj te kasnije dopune iste („Službene novine Primorsko-goranske županije“ broj 29/19 i 39/20) kojom se porez na kuće za odmor plaća godišnje na sljedeći način:

1. za područje naselja Omišalj 12,00 kuna/m2 korisne površine kuće za odmor,

2. za područje naselja Njivice 14,00 kuna/m2 korisne površine kuće za odmor.

Iznimno, vlasnici kuća za odmor u staroj jezgri naselja Omišalj, plaćaju godišnji porez po četvornom metru korisne površine kuće za odmor u iznosu od 10,00 kuna.

 Nacrtom odluke predlaže se porez na kuće za odmor u visini od 3,50 eura/m2 korisne površine kuće za odmor.

 Temeljem članka 11. Zakona o pravu na pristup informacijama („Narodne novine“ broj 25/13 i 85/15), jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba. Na taj se način želi upoznati javnost sa predloženim Nacrtom odluke i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

**Svoje prijedloge vezane uz Nacrt odluke možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** **marko.jedrlinic@omisalj.hr**

**Savjetovanje o nacrtu Prijedloga odluke otvoreno je do 1. prosinca 2023. godine.**

Po završetku Savjetovanja, svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima kao i razlozima neprihvaćanja i to Izvješće bit će objavljeno na ovoj stranici.

Općina Omišalj

***-nacrt-***

Na temelju članka 42. Zakona o lokalnim porezima („Narodne novine“ broj 115/16, 101/17, 114/22 i 114/23) i članka 33. Statuta Općine Omišalj („Službene novine Primorsko-goranske županije“ broj 5/21), Općinsko vijeće Općine Omišalj, na \_sjednici održanoj \_\_\_\_\_, donijelo je

**ODLUKU**

**o izmjeni Odluke o porezima Općine Omišalj**

**Članak 1.**

U Odluci o porezima Općine Omišalj („Službene novine Primorsko-goranske županije“ broj 29/19 i 39/20) članak 4. mijenja se i glasi:

„Na području općine Omišalj porez na kuće za odmor utvrđuje se u visini od 3,50 eura/m2 korisne površine kuće za odmor.

Rješenje o utvrđivanju poreza na kuće za odmor donosi Upravni odjel Općine Omišalj.

Obveznici poreza na kuće za odmor dužni su Upravnom odjelu Općine Omišalj dostaviti podatke o kućama za odmor koji se odnose na mjesto gdje se nalaze ti objekti te korisnu površinu, kao i podatke o poreznom obvezniku, i to najkasnije do 31. ožujka godine za koju se utvrđuje porez na kuće za odmor.

Porez na kuće za odmor plaća se u roku od 15 dana od dana dostave rješenja o utvrđivanju tog poreza, na transakcijski račun Općine Omišalj.“

**Članak 2.**

Ova Odluka objavit će se u „Službenim novinama Primorsko-goranske županije“, a stupa na snagu 1. siječnja 2024. godine